CELEX: 32017D0487
Language: ro
Date: 2017-03-17 00:00:00
Title: Decizia de punere în aplicare (UE) 2017/487 a Comisiei din 17 martie 2017 de modificare a Deciziei 2005/51/CE cu privire la perioada în care pământul contaminat cu pesticide sau cu poluanți organici persistenți poate fi introdus în Uniune în scopul decontaminării [notificată cu numărul C(2017) 1693]

21.3.2017   
            
            
               RO
            
            
               Jurnalul Oficial al Uniunii Europene
            
            
               L 75/32
            
         DECIZIA DE PUNERE ÎN APLICARE (UE) 2017/487 A COMISIEI
   din 17 martie 2017
   de modificare a Deciziei 2005/51/CE cu privire la perioada în care pământul contaminat cu pesticide sau cu poluanți organici persistenți poate fi introdus în Uniune în scopul decontaminării
   
      
         [notificată cu numărul C(2017) 1693]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1) primul paragraf prima liniuță,
   întrucât:
   
               (1)
            
            
               În conformitate cu articolul 4 alineatul (1) din Directiva 2000/29/CE, coroborat cu punctul 14 din partea A a anexei III la directiva respectivă, introducerea în Uniune a pământului originar din anumite țări terțe este interzisă.
            
         
               (2)
            
            
               Prin Decizia 2005/51/CE a Comisiei (2), statele membre au fost autorizate să prevadă temporar derogări de la respectivele dispoziții, în anumite condiții, în ceea ce privește pământul contaminat cu pesticide sau cu poluanți organici persistenți, importat în scopul decontaminării și destinat tratării în incineratoare speciale pentru deșeuri periculoase.
            
         
               (3)
            
            
               Anumite state membre au solicitat o prelungire a autorizației pentru această derogare. Conform informațiilor furnizate de către statele membre în temeiul Deciziei 2005/51/CE, se pare că, atunci când se face uz de această derogare, condițiile specifice prevăzute în această decizie sunt suficiente pentru a împiedica introducerea de organisme dăunătoare în Uniune și au fost respectate. Prin urmare, nu există niciun risc fitosanitar provenit din activitatea care intră sub incidența Deciziei 2005/51/CE.
            
         
               (4)
            
            
               Așadar, este adecvat să se prelungească derogarea până la 31 decembrie 2019.
            
         
               (5)
            
            
               Prin urmare, Decizia 2005/51/CE ar trebui modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   La articolul 1 al doilea paragraf din Decizia 2005/51/CE, data de „28 februarie 2017” se înlocuiește cu „31 decembrie 2019”.
   Articolul 2
   Prezenta decizie se adresează statelor membre.
   
      Adoptată la Bruxelles, 17 martie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia 2005/51/CE a Comisiei din 21 ianuarie 2005 de autorizare a statelor membre să prevadă temporar derogări de la anumite dispoziții ale Directivei 2000/29/CE a Consiliului în ceea ce privește importul de pământ contaminat cu pesticide sau cu poluanți organici persistenți în scopul decontaminării (JO L 21, 25.1.2005, p. 21).